CELEX: 62016FN0004
Language: hu
Date: 2016-08-15 00:00:00
Title: F-4/16. sz. ügy: 2016. augusztus 15–én benyújtott kereset – OT kontra Bizottság

17.10.2016   
            
            
               HU
            
            
               Az Európai Unió Hivatalos Lapja
            
            
               C 383/31
            
         2016. augusztus 15–én benyújtott kereset – OT kontra Bizottság
   (F-4/16. sz. ügy)
   (2016/C 383/41)
   Az eljárás nyelve: angol
   
      Felek
   
   
      Felperes: OT (képviselő: D. Sobor ügyvéd)
   
      Alperes: Európai Bizottság
   
      A jogvita tárgya és leírása
   
   Az alperes által hozott, a felperesnek a Kábítószer és Kábítószerfüggőség Európai Megfigyelőközpontjának igazgatói álláshelyére való pályázatát, a felperes segítségnyújtás iránti, illetve az érintett kiválasztási eljárásban jelentkező állítólagos szabálytalanságokkal és jogszerűtlenségekkel kapcsolatos közigazgatási vizsgálat indítására irányuló kérelmét elutasító határozat megsemmisítése, valamint a felperes által állítólagosan elszenvedett vagyoni és nem vagyoni kár megtérítése iránti kérelem
   
      Kereseti kérelmek
   
   
               —
            
            
               A Közszolgálati Törvényszék semmisítse meg az alperes 2014. szeptember 26-i, a felperes által a Kábítószer és Kábítószerfüggőség Európai Megfigyelőközpontjának igazgatói álláshelyére benyújtott pályázatot elutasító határozatát;
            
         
               —
            
            
               a Közszolgálati Törvényszék semmisítse meg az alperes 2015. április 9-i, a felperes panaszát és segítségnyújtás iránti kérelmét elutasító határozatát;
            
         
               —
            
            
               a Közszolgálati Törvényszék semmisítse meg a felperes panaszát elutasító a 2015. október 22-i határozatát;
            
         
               —
            
            
               a Közszolgálati Törvényszék kötelezze az alperest a felperes által elszenvedett vagyoni kár megtérítése céljából 2 836 107 (azaz kétmillió nyolcszázharminchatezer százhét) euró megfizetésére;
            
         
               —
            
            
               a Közszolgálati Törvényszék kötelezze az alperest a felperes által elszenvedett nem vagyoni kár megtérítése céljából 100 000 (azaz százezer) euró megfizetésére, és
            
         
               —
            
            
               a Közszolgálati Törvényszék az alperest kötelezze az eljárás költségeinek viselésére.